
1. OSNOVNI PODATKI O DRUŽBI

Naziv : Hram Holding, finančna družba, d.d.
Sedež : Vilharjeva 29, Ljubljana

Matična številka : 5859298

Osnovna dejavnost družbe :  dejavnost holdingov

Oblika organiziranosti : delniška družba

Pravice iz delnic
Vse izdane delnice so navadne, imenske, kosovne.  Imetniku dajejo:

· pravico do udeležbe pri upravljanju družbe, 

· pravico do dela dobička (dividende), 

· pravico do ustreznega dela preostalega premoženja po likvidaciji ali stečaju družbe. 

Prenos delnic
Delnice so bile izdane v nematerializirani obliki in vpisane v centralni register vrednostnih papirjev pri Klirinški-depotni družbi d.d. Vse delnice so prosto prenosljive in se prenašajo v skladu z Zakonom o nematerialniziranih vrednostnih papirjih in pravilu Klirinško-depotne družbe.

Trgovanje z delnicami in tečaj delnic 
Z delnicami družbe se trguje v vstopni kotaciji  Ljubljanske borze vrednostnih papirjev pod oznako ST1R. 

Osnovni kapital : 18.138.319,98 EUR 

Število delnic : 4.346.667 – oznaka ST1R

Mesto javnih objav: SEO-NET, www.hram-holding.si
2. UVODNO POJASNILO

Podlaga za izdelavo Vmesnega poročila poslovodstva so zakonska določila 114. člena zakona o trgu finančnih instrumentov (Ur. L. RS, št. 67/2007 s spremembami) v katerem je določeno, da mora  javna družba, katere delnice so uvrščene v trgovanje na organiziranem trgu , objaviti vmesno poročilo poslovodstva.
Podatki in pojasnila so pripravljeni za obdobje 01.01.2011 do dneva objave.
3. POSLOVANJE 
V obdobju poročanja se je družba  ukvarjala z aktivnostmi , povezanimi z upravljanjem družb v portfelju  s poudarkom na optimiziranju poslovanja družb. 

Stroški blaga, materiala in storitev (obdobje 1-9) obsegajo 117 tisoč EUR in so glede na primerjalno obdobje leta 2010, nižji za 2,5%. Stroški dela (240 tisoč EUR) so se v obravnavanem obdobju skladni s  planom za leto 2011 

Prihodki so v obdobju 1-9 znašali 123 tisoč EUR. Prihodki bodo višji tudi na račun še ne zavedenih prihodkov iz naslova opravljenih storitev (storitve so v teku). Višje prihodke pričakujemo v nadaljevanju leta, saj imamo v portfelju družbe, ki bodo kljub zaostrenim razmeram izplačevale dividende. 
Bilanca stanja na dan 30.09.2011 izkazuje vrednost sredstev v višini 13,8 mio EUR, ki so za 32,00% nižja kot ob koncu leta 2010. Med viri sredstev predstavlja kapital 69,3%. .  Kratkoročne obveznosti do bank so znižale za skoraj za polovico.
Polletno poročilo je bilo objavljeno na SEO-netu in na naši internetni strani. Strukturo največjih naložb mesečno objavljamo na SEO-netu in na naši internetni strani.

V obdobju za katero objavljamo Vmesno poročilo poslovodstva družba posluje skladno z načrti za leto 2011.
4. DELNICE

Z delnicami družbe se trguje v vstopni kotaciji  Ljubljanske borze vrednostnih papirjev pod oznako ST1R. 

Tržna cena delnice je na dan 11.11.2011 znašala  0,66 EUR. 

5. OBVEŠČANJE

Družba v skladu z veljavno zakonodajo o vseh pomembnih pravnih in poslovnih dogodkih, povezanih s poslovanjem družbe obvešča Agencijo za trg vrednostnih papirjev, Ljubljansko borzo in javnost. Družba pomembne dogodke za javnost objavlja na SEO-netu Ljubljanske borze d.d. ter na svoji spletni strani – www.hram-holding.si

Ljubljana, 11.11.2011
HRAM HOLDING, FINANČNA DRUŽBA, D.D.
Uprava

To obvestilo bo objavljeno na SEO-NET-u in na spletni strani družbe od datuma objave dalje, vse do zakonsko predpisanega roka petih let. 

Stran 2 od 4

